• Meur a dra a ziskouez dimp e veze implijet doareoù bannieloù pe arouezioù en o fenn un aerouant ruz da vare ar grennamzer uhel, evel ma veze graet gant  Brezhoned Enez-Vreizh (pe Predeniz). War vanniel Kembre e weler choazh un aerouant ruz hiziv an deiz.    • Tud zo a lavar ez eus bet graet gant ur banniel gwenn e groaz du gant ar groazidi vreton da vare ar chroaziadegoù. Neus prouenn ebet eus kement-se, prouennoù kontrol a zo avat! Bannieloù gant kroazioù a livioù disheñvel a groger da welet da geñver Brezel ar Chant vloaz. Ne weler bannieloù gwenn o chroazioù du nemet war zielloù eus ar XVvet pe ar XVIvet kantved, war gartennoù-mor  (portulanoù) eus an amzer-hont. Koulz lavaret bep tro ez eus erminigoù ivez war ar bannieloù-se.    • An erminigoù-se a oa deuet gant Pêr Dreux (1180-1243), lesanvet Brizhkloareg. Deuet e oa da vezañ merour Breizh dre e zimeziñ Aliz, gant Dugez Breizh, er bloaz 1212. Betek 1316 pe evel-se, e oa bet implijet skoed Dreux gant pennoù Breizh, betek Yann III a gemeras nemet an erminigoù. Diwar neuze e teujont da vezañ arouez an dugelezh, hag ar broviñs da choude.    • War ar Gwenn ha Du e kaver  eta al livioù gwenn ha du eus mare frankiz Breizh ha banniel he Duged.